ROMÂNIA                                                                                
JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind desemnarea reprezentanţilor Consiliului Local Boldeşti-Scăeni 
în consiliile de administraţie din unităţile de învăţământ preuniversitar de stat 
cu personalitate juridică de pe raza oraşului
Având în vedere:

- referatul de aprobare, înregistrat sub nr. 17042/19.09.2023, prin care primarul oraşului propune desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului;

- raportul de specialitate al compartimentului de resort, înregistrat sub nr.17043/19.09.2023;

- adresa înregistrată sub nr. 1717/12.09.2023 din partea Şcolii gimnaziale „Mihai Viteazul” oraşul Boldeşti-Scăeni;

- HCL nr. 20/27.02.2023 privind aprobarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul şcolar 2023-2024;

- dispoziţiile art. 128 alin. (2) din Legea nr. 198/2023, legea învăţământului preuniversitar;

- Metodologia-cadru de organizare şi funcţionare a consiliului de administraţie din unităţile de învăţământ preuniversitar, aprobată prin OMEC nr. 6223/2023;


- avizul secretarului general, înregistrat sub nr.17044/19.09.2023;                      

- avizului comisiei de specialitate nr. 2 – administrarea domeniului public şi privat, gestionarea serviciilor de interes local;


În temeiul prevederilor art. 129 alin. (2) lit. d), alin. (7) lit. a),  art. 139 şi art. 196 alin. (1) lit. a) din O.U.G. nr. 57/2019 privind Codul administrativ,

Consiliul Local al oraşului Boldeşti-Scăeni, întrunit în şedinţa publică ordinară în data de 25.09.2023, adoptă prezenta hotărâre:

Art.1. Se desemnează reprezentaţii Consiliului Local Boldeşti-Scăeni în consiliile de administraţie ale unităţilor de învăţământ preuniversitar de stat cu personalitate juridică, de pe raza oraşului, astfel:


- în consiliul de administraţie al Liceului Tehnologic „Teodor Diamant” Boldeşti-Scăeni doi consilieri locali, respectiv doamna Cioc Rodica şi domnul Dobrică Cristian;
- în consiliul de administraţie al Şcolii Gimnaziale „Mihai Viteazul” oraş Boldeşti-Scăeni doi consilieri locali, respectiv doamna Moraru Ana-Maria şi domnul Biţă Paul;

- în consiliul de administraţie al Şcolii Gimnaziale nr. 2 oraş Boldeşti-Scăeni doi consilieri locali, respectiv domnul Simon Petru şi domnul Tănăsescu Stelian Horaţiu;

Art.2. Pe data adoptării prezentei hotărâri Hotărârea Consiliului Local nr. 131/28.09.2021 privind desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului, cu modificările şi completările ulterioare, îşi încetează aplicabilitatea.
Art.3. Prezenta hotărâre se comunică unităţilor de învăţământ preuniversitar de stat cu personalitate juridică de pe raza oraşului și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

